Diari Oficial de la Generalitat Valenciana


Sumari del DOGV 5059, del 28-07-2005 (2005/8396)

Informació pública del projecte de reparcel·lació forçosa de la unitat d'execució única delimitada pel pla de reforma interior i el programa per al desenvolupament de l'actuació integrada, l'àmbit del qual es definix per l'Av. del Mediterrani, carrers José María Jorge Coll, Llevant i Av. Reial Monestir de Santa Maria de Poblet.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8396


Organisme emissor
:   Ajuntament de Quart de Poblet

Tipus de document
:   Anunci

Informació pública del projecte de reparcel·lació forçosa de la unitat d'execució única delimitada pel pla de reforma interior i el programa per al desenvolupament de l'actuació integrada, l'àmbit del qual es definix per l'Av. del Mediterrani, carrers José María Jorge Coll, Llevant i Av. Reial Monestir de Santa Maria de Poblet. [2005/X8396]
  
Per mitjà de Decret de data 8 de juliol de 2005, l'alcaldia-presidència de l'Ajuntament de Quart de Poblet, va adoptar la resolució següent:
  
Primer. Aprovar el projecte de reparcel·lació forçosa de la Unitat d'Execució única delimitada pel Pla de Reforma Interior i el Programa per al desenvolupament de l'Actuació Integrada, l'àmbit del qual es definix per l'Av. del Mediterrani, carrers José María Jorge Coll, Llevant i Av. del Reial Monestir de Santa Maria de Poblet, redactat pels arquitectes Gerardo Puchol Cervera i Manuel Ros Mora, i presentat per Joaquín Fenoll Forriols en representació de la mercantil Exinave Llevant, SL, com a agent urbanitzador d'aquella, amb les modificacions que hi han estat introduïdes, derivades dels informes jurídics i tècnics emesos pels servicis municipals conforme a allò que s'ha exposat en aquests, així com derivades de l'estimació de les al·legacions presentades i que s'arrepleguen en els següents apartats, tot requerint a la indicada mercantil perquè aporte el corresponent projecte final refós, que arreplegue les referides modificacions, firmat pels tècnics competents i visat pels seus corresponents col·legis professionals.
  
Segon. Estimar l'al·legació presentada per Juan-José-Juan-José Alcón Miquel pel que fa a la dissolució del condomini de la parcel·la inicial núm. 3 (finca registral 1661) amb la condició que l'interessat inscriga el títol previ en el Registre de la Propietat; estimar parcialment l'al·legació presentada pel mateix Juan-José-Juan-José Alcón Miquel quant a la compensació de les despeses de les obres d'urbanització executades que puguen resultar útils a la urbanització prevista, les quals han donat lloc a la modificació del projecte de reparcel·lació conforme a allò que s'ha interessat, i desestimar la resta de les plantejades en mèrit dels raonaments exposats en els informes emesos pel tècnic redactor del projecte de reparcel·lació i aportat per l'agent urbanitzador i acceptat pels servicis tècnics municipals. En particular, pel que fa a la titularitat de les finques inicials corresponents a les séquies situades en l'àmbit territorial de la Unitat d'Execució, tindre per propietaris dels terrenys de les indicades séquies i les seues riberes a la comunitat de regants, en mèrit i de conformitat amb el que exposa i, en conseqüència, ordenar la modificació corresponent del projecte de reparcel·lació en atenció a la referida circumstància, disposant que les càrregues que deriven de l'extinció o adequació de la servitud d'aqüeducte que suporten les referides finques vagen a càrrec del seu propietari, sense que càpia repercutir tals costos a la resta de propietaris de terrenys inclosos en la referida Unitat.
  
Tercer. Desestimar les al·legacions que amb motiu del tràmit d'audiència a què es referix l'art. 69 de la Llei 6/1994, de 15 de novembre, Reguladora de l'Activitat Urbanística, han sigut presentades per Víctor Puig Iñíguez en representació de la Comunitat de Regants de la Séquia de Benàger i Faitanar i per Juan-José-Juan-José Alcón Miquel en el seu propi nom i dret i representació de la mercantil Navalmiq, Societat Limitada Unipersonal, en mèrit i de conformitat amb el que exposa.
  
Quart. Aprovar el projecte d'urbanització presentat per l'agent urbanitzador amb les modificacions derivades dels informes tècnics, condicionant les actuacions que hagen de dur-se a terme en la zona d'afecció de l'expedient iniciat per a la declaració de bé d'interés cultural anteriorment citat, a l'obtenció de l'autorització corresponent de la Direcció General de Patrimoni Cultural Valencià de la Conselleria de Cultura, Educació i Esport, fent constar expressament les condicions, indicacions i recomanacions derivades dels informes tècnics, i requerint l'agent urbanitzador per tal que complisca a les esmentades condicions i així mateix que atenga durant l'execució de les obres les peticions efectuades en l'escrit d'al·legacions presentat per Juan-José-Juan-José Alcón Miquel en nom seu i en representació de Petroalmiq, SLU, i de Navalmiq, SLU, que conforme al pronunciament de l'informe emés pels redactors del projecte, al qual es remet el del tècnic municipal, han de ser estimades expressament en este acte.
  
Ciqnuè. Sotmetre al tràmit d'audiència la proposta de distribució de quotes d'urbanització, que resulta necessària i ha de ser aprovada per l'Ajuntament conforme establix l'art. 72.1.A de la Llei 6/1994, de 15 de novembre, Reguladora de l'Activitat Urbanística, que conté la memòria i compte detallat i justificat que exigix tal precepte perquè en el termini de deu dies els interessats en l'expedient puguen efectuar totes les al·legacions estimen convenients, adequades a la defensa dels seus interessos, entenent que quedarà aprovada sense necessitat nou acord per al cas que no s'hi presente cap al·legació en el termini referit.
  
Sisè. Desestimar expressament la sol·licitud de revisió de preus efectuada per l'agent urbanitzador en mèrit i de conformitat amb allò que s'ha exposat, estimant la inclusió dels costos que en mèrit dels raonaments adés expressats no entren dins de tal concepte jurídic i que vénen exigits pels requeriments d'este ajuntament, o pel compliment de la legalitat, així com els corresponents a la retaxació de càrregues que deriva de les connexions d'infraestructures que deuen ara ser connexions per l'actuació i que inicialment havien d'executar-se a càrrec d'actuacions confrontants.
  
Setè. Notificar la resolució aprovatòria als interessats i, una vegada ferma en via administrativa, ordenar la seua inscripció en el Registre de la Propietat, previ atorgament de document públic que n'expresse el contingut.
  
Vuitè. Ordenar la publicació en el Butlletí Oficial de la Província de València de la resolució aprovatòria als efectes previstos en l'art. 7.1 del RD 1.093/1997, de 4 de juliol, així com en el Diari Oficial de la Generalitat Valenciana als efectes previstos en l'art. 34 de la Llei 6/1994, de 15 de novembre, Reguladora de l'Activitat Urbanística.
  
Novè. Incloure en l'Inventari Municipal de Béns les finques resultants adjudicades a l'Ajuntament de Quart de Poblet en la present reparcel·lació.
  
Cosa que fem pública a fi de complir el que establix l'art. 7.1 del RD 1.093/1997, de 4 de juliol, i 34 de la Llei 6/1994, de 15 de novembre, Reguladora de l'Activitat Urbanística.